**Ultima actualizare – 15.04.2024**

**COMUNICATE DE PRESĂ**

**2024**

[15.04.2024 - rezultat tragere la sorţi-alegeri europarlamentare şi locale 1](#_Toc164081659)

[10.04.2024 - tragere la sorţi-alegeri europarlamentare şi locale 1](#_Toc164081660)

[30.01.2024 - inaugurare lucrări Jud. Tg. Lăpuş 1](#_Toc164081661)

[08.01.2024 - reluare activitate judecători 2](#_Toc164081662)

# 15.04.2024 - rezultat tragere la sorţi-alegeri europarlamentare şi locale

Astăzi, 15.04.2024, în şedinţă publică, au fost desemnaţi, prin tragere la sorţi, preşedinţii birourilor electorale de circumscripţie înfiinţate în vederea organizării şi desfăşurării alegerilor din data de 9 iunie 2024 pentru membrii din România în Parlamentul Eu­ro­pean, şi pentru autorităţile administraţiei publice locale.

Vă comunicăm că, în calitate de preşedinte al Biroului electoral judeţean de circumscripţie a fost desemnată doamna judecător Ardelean-Waltner Ileana-Daniela, iar în calitate de loc­ţi­i­to­r al preşedintelui, domnul judecător Ene-Solomciuc Florin.

# 10.04.2024 - tragere la sorţi-alegeri europarlamentare şi locale

În conformitate cu prevederile art. 26 alin. 9 din Legea nr. 115/2015, cu modificările şi completările ulterioare se aduce la cunoştinţa publică fap­tul că, şedinţa în care se va efectua tragerea la sorţi a preşedintelui şi loc­ţi­i­to­rului Biroului electoral judeţean, precum și a președinților și a loc­țiitorilor birourilor electorale de circumscripţie înfiinţate pentru organizarea şi des­fă­şu­rarea alegerilor pentru membrii din România în Parlamentul Eu­ro­pean din anul 2024 şi a alegerilor pentru autorităţile administraţiei publice locale din da­ta de **09 iunie 2024**, va avea loc la data de **15 aprilie 2024,** **ora 09.00**, în sala 78, Palatul de Justiţie din Baia Mare.

# 30.01.2024 - inaugurare lucrări Jud. Tg. Lăpuş

Judecătoria Târgu Lăpuş a sărbătorit, în data de 29.01.2024, finalizarea lucrării de modernizare şi reabilitare termică la care a fost supusă în cursul anului 2023.

Lucrarea, elaborată în stadiu de proiect în anul 2022 şi contractată în cursul lunii mai a anului 2023 de S.C. PLURAL ALBUFEIRA, în asociere cu S.C. XFINITY SECURITY S.R.L., a costat 1.680.929,95 de lei, fără TVA, şi a fost executată cu celeritate, fiind finalizată cu trei luni înainte de termenul prevăzut în proiect.

Proiectul a vizat, între altele, înlocuirea tâmplăriei, pardoselilor şi obiectelor sanitare, refacerea finisajelor interioare, reparaţii locale, refacerea zonei de acces principal, montarea unei rampe pentru persoanele cu dizabilităţi, montarea unei balustrade din metal, realizarea unui termosistem eficient energetic la exterior, lucrări de termoizolare, revizia unor elemente de lemn ale șarpantei, refacerea tencuielilor exterioare, înlocuirea sistemului de colectare a apelor pluviale, realizarea unor lucrări de reparaţii la împrejmuirea existentă a proprietății, refacerea trotuarului perimetral, a aleilor pietonale și a celor carosabile, dezafectarea instalațiilor electrice și refacerea integrală a acestora, redimensionarea sistemului de iluminat conform activităților desfășurate în fiecare zonă, regândirea sistemului de stingere a incendiilor pentru întreaga instanță și adaptarea acestuia la cerințele actuale impuse de legislație, lucrări vizând instalaţia de alimentare cu apă etc.

La eveniment au participat preşedinţii Tribunalului Maramureş şi ai judecătoriilor arondate, domnii Mihai Paşca, secretar de stat în cadrul Ministerului Justiţiei, şi Claudiu Teodorescu, secretar general, dna. Jud. Carmen Pop, vicepreşedintele Curţii de Apel Cluj, şi alţi distinşi colaboratori ai instanţei.

Le mulţumim tuturor celor implicaţi în buna desfăşurare a acestui proiect, pentru colaborarea deosebită şi sprijinul acordat.

# 08.01.2024 - reluare activitate judecători

Începând de mâine, 09.01.2024, judecătorii Tribunalului Maramureş îşi vor relua activitatea, protestul iniţiat în data de 14.12.2023 încetând ca urmare a hotărârii Adunării generale convocate în cursul zilei de astăzi, 08.01.2023.